Република Србија

Општина Пожега

Председник

01 број 020-112/21

01. 03. 2021.године

Пожега

На основу члана 44. Закона о локалној самоуправи (,,Службени гласник РС“, бр 129/07, 83/14 др закон, 101/16-др закон и 47/18 ), члана 76. Закона о култури ("Службени гласник Републике Србије", број 72/09, 13/16, 30/16- испр. и 6/20), члана 55. Статута општине Пожега (,,Сл. лист општине Пожега“, бр 1/19) у складу са Одлуком о буџету и Одлуке Комисије о избору пројеката у култури у 2021.години из области: делатност заштите у области нематеријалног културног наслеђа 02 број 112-10-2/21 од 25.02.2021.године, по расписаном Јавном конкурсу за финансирање и суфинансирање пројеката у култури из буџета општине Пожега у 2021. години 01 број 020-3/21 од 15.01.2021.године, председник општине Пожега, доноси

**Р Е Ш Е Њ Е**

**о додели средстава за суфинансирање пројеката у култури у 2021. години**

**из области** **делатност заштите у области нематеријалног културног наслеђа**

**1**. У области: делатност заштите у области нематеријалног културног наслеђа, по расписаном Јавном конкурсу од 15.01.2021.године за финансирање и суфинансирање пројеката у култури из буџета општине Пожега у 2021.години, суфинансираће се следећи пројекат:

1) Пројекат„Набавка аудио опреме и десет комплета народне ношње“ корисник средстава Удружење „Такиша – Рупељево“, Пожега, у износу од 100.000,00 динара

**2**. У области: делатност заштите у области нематеријалног културног наслеђа по расписаном Јавном конкурсу од 15.01.2021.године за финансирање и суфинансирање пројеката у култури из буџета општине Пожега у 2021.години, није одобрен следећи пројекат:

1) Пројекат ,,Стари надгробни споменици и крајпуташи **–** ,,Драгачевски епитафи2021”,подносилац пројектаУдружење ,,Наслеђе”,Горњи Милановац

**3.** Са корисником средстава из тачке 1. Решења председник општине Пожега закључиће уговор којим се уређују међусобна права и обавезе.

**4.** Oво Решење се објављује на званичној интернет страни општине Пожега.

**О б р а з л о ж е њ е**

На основу члана 76. Закона о култури (,,Службени. гласник РСˮ, бр. 72/09, 13/16, 30/16-испр. и 6/20), члана 5. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе (,,Службени гласник РС”, бр. 105/16 и 112/17), члана 55. Статута општине Пожега („Службени лист општине Пожега“, бр. 1/19) и Одлуке о буџету општине Пожега („Службени лист општине Пожега“, бр. 10/20), председник општине Пожега расписао је Јавни конкурс за финансирање и суфинансирање пројеката у култури из буџета општине Пожега у 2021. години, 01 број 020-3/21 од 15.01.2021. године, који је објављен 15.01.2021. године на званичној интернет страни општине Пожега www.pozega.org.rs и у штампаном медију ,,Вести”.

Јавни конкурс је био отворен 30 дана од дана објављивања на званичној интернет страни општине Пожега и у штампаном медију ,,Вести”. На Јавни конкурс су пристигле 2 пријаве из области делатност заштите у области нематеријалног културног наслеђа.

Сагласно члану 7. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Службени гласник Републике Србије“, брoj, 105/16 и 112/17), Председник општине Пожега је решењем, 01 број 020-94/21 од 19.02.2021. године образовао Комисију за избор пројеката у култури у области делатност заштите у области нематеријалног културног наслеђа у 2021. години. Комисија је на својој седници одржаној дана 25.02.2021. године проверила правовременост, комплетираност пристиглих пријава–предлога увидом у приспелу документацију, извршила је оцену и избор пројеката у култури у области делатност заштите у области нематеријалног културног наслеђа поднетих поводом расписаног Јавног конкурса у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе и Јавним конкурсом за финансирање и суфинансирање пројеката у култури из буџета општине Пожега у 2021. години. Укупно је пристигло 2 пријаве. Није било неблаговремених пријава. Пројекти који испуњавају формалне услове били су оцењивани од стране сваког члана Комисије, на основу критеријума прописаних чланом 3. Уредбе, при чему је за сваки пројекат Комисија сачинила писано образложење у коме су наведени разлози за прихватање или одбијање пројекта.

1. Пројекат„Набавка аудио опреме и десет комплета народне ношње“ подносилац пројектаУдружење „Такиша – Рупељево“, Пожега

Комисија је констатовала да је документација подносиоца пријаве потпуна и поднета у року предвиђеним Јавним конкурсом.

Комисија је сагласна да је пројекат одговорио на Критеријуме за избор пројеката, а у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17) и Јавним конкурсом за финансирање и суфинансирање пројеката у култури из буџета општине Пожега у 2021. години, 01 број 020-3/21 од 15.01.2021. године.

Постоји усклађеност пројекта са општим интересом у култури и циљевима и приоритетима конкурса (предложени пројекат у већој мери задовољава овај критеријум). Изражен је квалитет и садржајна иновативност пројекта (предложени пројекат задовољава овај критеријум). Изражени капацитети потребни за реализацију пројекта и то: стручни, односно уметнички капацитети и неопходни ресурси (предложени пројекат у већој мери задовољава овај критеријум). Финансијски план је разрађен, усклађен са планом активности пројекта и укључено је више извора финансирања (предложени пројекат задовољава овај критеријум). Изражен је степен утицаја пројекта на квалитет културног живота заједнице (предложени пројекат у већој мери задовољава овај критеријум).

Удружење „Такиша-Рупељево“ је мешовита певачка група која негује изворну музику и традицију нашег краја. Овим пројектом је предвиђено, између осталог и годишње саборовање „Дани Такише“ које садржи такмичарски део, изложбе народних радиности, пољопривредних производа и др. Комисија је препознала значај овог пројекта за становништво села Рупељева, суседних села и целе територије општине Пожега.

Комисија је става да се за Пројекат Набавка аудио опреме и десет комплетанародне ношњекорисник средставаУдружење ,,Такиша – Рупељево”, Пожега доделе средства у износу од 100.000,00 динара.

Не одобрава се пројекат у култури из области: делатност заштите у области нематеријалног културног наслеђа.

1. Пројекат,,Стари надгробни споменици и крајпуташи – ,, Драгачевскиепитафи 2021”, подносилац пројектаУдружење ,,Наслеђе”,Горњи Милановац

Комисија је констатовала да је документација подносиоца пријаве потпуна и поднета у року предвиђеним Јавним конкурсом.

Комисија је сагласна да је пројекат делимично одговорио на Критеријуме за избор пројеката, а у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник Републике Србије“, брoj, 105/16 и 112/17) и Јавним конкурсом за финансирање и суфинансирање пројеката у култури из буџета општине Пожега у 2021. години, 01 број 020-3/21 од 15.01.2021. године.

Постоји усклађеност пројекта са општим интересом у култури и циљевима и приоритетима конкурса (предложени пројекат делимично задовољава овај критеријум). Изражен је квалитет и садржајна иновативност пројекта (предложени пројекат делимично задовољава овај критеријум). Изражени капацитети потребни за реализацију пројекта и то: стручни, односно уметнички капацитети и неопходни ресурси (предложени пројекат задовољава овај критеријум). Финансијски план је разрађен, усклађен са планом активности пројекта и укључено је више извора финансирања (предложени пројекат делимично задовољава овај критеријум). Изражен је степен утицаја пројекта на квалитет културног живота заједнице (предложени пројекат не задовољава овај критеријум).

Комисија је става да се реализацијом пројекта **,**,Стари надгробни споменици икрајпуташи – Драгачевски епитафи 2021” не би остварио утицај на квалитет културног живота у општини Пожега. Циљне групе нису јасно идентификоване, односно пројекат је уопштен и само делом обухвата реализацију на територији општине Пожега. Буџет пројекта, средства која се траже од Општине нису у складу са тачком 2.7 Пријаве на конкурс. Захтева се суфинансирање трошкова који нису везани само за овај пројекат, односно његову реализацију на територији општине Пожега, чиме је економичност самог пројекта упитна. Из наведених разлога Комисија сматра да пројекат не може бити подржан средствима из буџета општине Пожега.

У складу са наведеним, као и расположивим средствима опредељеним за те намене у буџету општине Пожега у 2021. години, одлучено је као у диспозитиву овог решења.

ПОУКА О ПРАВНОМ СРЕДСТВУ: Против овог решења може се изјавити приговор Општинском већу општине Пожега у року од осам дана од дана објављивања истог на интернет страни општине Пожега.

**ПРЕДСЕДНИК**

**Ђорђе Никитовић**